section_heading: Borbe Bugarske i Bizante oko kneza Srbije
paragraph_text: Bizant se polako počela oporavljati i skupljati snagu za ponovni sukob s Bugarskom. Oko 920.godine Bizant šalje na Pavla Branovića vojsku koja je sa sobom vodila Zaharija, Pribislavovog sina, kao pretendenta na prijestolje. Pavlova vojska pobijeđuje u sukobu i Zaharija bijaše zarobljen i poslan u Bugarsku u zatočeništvo. Politička situacija na Balkanu koja je potakla Petra Gojnikovića na približavanje Bizantu postojala je i dalje, doduše malo izmijenjena u korist Bugarske zbog pobjede kod Anhijala. Iako je na prijestolje došao voljom Simeona Pavlu je bilo jasno da je približavanje Bizantu bolje za njega, njegovu državu i što je najvažnije za Srbe. Zbog tih razloga Pavle otvoreno prelazi na stranu Bizanta, najvjerojatnije oko 923.godine.Simeonu se nikako nije dopala ova promijena srpske politike i on iz tamnice vadi Zaharija i s vojskom ga šalje na Srbiju. Nije poznato da li je do sukoba uopće i došlo, ali je izvijesno da je nakon njega vladar Srba bio Zaharija kao Simeonov vazal.